กัวลาลัมเปอร์

| กัวลาลัมเปอร์ |
| --- | --- |
เมืองหลวงและดินแดนสหพันธ์
ดินแดนสหพันธ์กัวลาลัมเปอร์ Wilayah Persekutuan Kuala Lumpur
การถอดเสียงอื่น ๆ
 • ยาวี: ولايه ڤرسکوتوان کوالا لومڤور‎
 • จีน: 吉隆坡联邦直辖区 吉隆坡聯邦直轄區
 • ทมิฬ: கோலாலம்பூர் கூட்டரசு பிரதேசம்
บนลงล่างและซ้ายไปขวา: ทิวทัศน์นครวามค่ำคืน และเห็นตึกแฝดเปโตรนาส, เคแอลทาวเวอร์ และ ทีอาร์เอ็กซ์ทาวเวอร์; แยกบูกิตบินตัง, ถนนเปอตาลิง, อาคารสุลต่านอับดุล ซามัดบนจัตุรัสเมอร์เดกา, มัสยิดจาเม็กตรงจุดตัดระหว่างแม่น้ำกมบักกับแม่น้ำกลัง, อนุสรณ์สถานแห่งชาติ, สถานีรถไฟกัวลาลัมเปอร์ และอิซตานาเนอการา
   ธง ตรา
สมญา: เคแอล (KL)
คำขวัญ: Bersedia Menyumbang Bandaraya Cemerlang อังกฤษ: พร้อมที่จะมีส่วนร่วมพัฒนานคร
เพลง: มาจูดันเซอจะฮ์เตอรา  อังกฤษ: Progress and Prosper 
th
กัวลาลัมเปอร์แสดงแผนที่ประเทศมาเลเซียกัวลาลัมเปอร์แสดงแผนที่เอเชียตะวันออกเฉียงใต้กัวลาลัมเปอร์แสดงแผนที่ทวีปเอเชีย
พิกัด: 03°08′52″N 101°41′43″E﻿ / ﻿3.14778°N 101.69528°E﻿ / 3.14778; 101.69528
ประเทศ: มาเลเซีย
เขตการปกครอง:  รายชื่อ บูกิตบินตัง เซอปูเตะฮ์ เซอกัมบึต เกอปง ตีตีวังซา ซีเตียวังซา บันดาร์ตุนราซัก เจอรัซ วังซามาจู บาตู เลิมบะฮ์ปันไต 
ก่อตั้ง: 1857
ได้รับสถานะนคร: 1 กุมภาพันธ์ 1972
โอนสู่เขตอำนาจของสหพันธรัฐ: 1 กุมภาพันธ์ 1974
การปกครอง
 • ประเภท: ดินแดนสหพันธ์ ที่มีรัฐบาลท้องถิ่น
 • องค์กร: ศาลาว่าการนครกัวลาลัมเปอร์
 • นายกเทศมนตรี: มาฮาดี บิน เจะ งะฮ์ (Mahadi bin Che Ngah)
พื้นที่
 • ดินแดนสหพันธ์: 243 ตร.กม. (94 ตร.ไมล์)
 • รวมปริมณฑล: 2,243.27 ตร.กม. (866.13 ตร.ไมล์)
ความสูง: 66 เมตร (217 ฟุต)
ความสูงจุดสูงสุด (เมอร์เดกา 118): 678.9 เมตร (2,227 ฟุต)
ประชากร (ประมาณ ค.ศ. 2019)
 • ดินแดนสหพันธ์: 1,782,500 คน
 • อันดับ: ที่ 1
 • ความหนาแน่น: 7,802 คน/ตร.กม. (20,210 คน/ตร.ไมล์)
 • รวมปริมณฑล: 7,564,000 คน
 • ความหนาแน่นรวมปริมณฑล: 2,708 คน/ตร.กม. (7,010 คน/ตร.ไมล์)
 • เดมะนิม: KL-ite (เกแอลไลต์ / เกไลต์)
ตัวชี้วัดนคร
 • HDI (2019): 0.867 (สูงมาก) (ที่ 1)
 • GDP (2019): 244,210 ล้านริงกิต ($59,831 ล้าน) (ที่ 2)
 • ต่อหัว (2019): 129,472 ริงกิต (31,720 ดอลลาร์สหรัฐ) (ที่ 1)
เขตเวลา: UTC+8 (MST)
รหัสไปรษณีย์: 50000 ~ 60000
เวลากลาง: UTC+06:46:46
รหัสพื้นที่: 03
รหัสยานยนต์: V และ W (ยกเว้นแท็กซี่)  HW (แท็กซี่)
ISO 3166-2: MY-14
เว็บไซต์: www.visitkl.gov.my www.dbkl.gov.my/en/
กัวลาลัมเปอร์ หรือ กัวลาลุมปูร์ (มลายู: Kuala Lumpur, ออกเสียง [ˈkualə, -a ˈlumpo(r), -ʊ(r)]) มีชื่อทางการว่า ดินแดนสหพันธ์กัวลาลัมเปอร์ หรือ ดินแดนสหพันธ์กัวลาลุมปูร์ (Wilayah Persekutuan Kuala Lumpur) และชื่อย่อว่า เคเอ็ล (KL) เป็นดินแดนสหพันธ์และเมืองหลวงของประเทศมาเลเซีย เป็นเมืองที่ใหญ่ที่สุดโดยมีพื้นที่ 243 ตารางกิโลเมตร (94 ตารางไมล์) และประชากรโดยประมาณ 1.73 ล้านคนในปี 2016 หากเรียกรวมปริมณฑลกัวลาลัมเปอร์จะเรียกว่าหุบเขากลัง และเป็นเขตนครที่มีประชากรถึง 7.564 คนในปี 2018
กัวลาลัมเปอร์เป็นศูนย์กลางทางวัฒนธรรม การเงิน เศรษฐกิจ ของประเทศมาเลเซีย เป็นที่ตั้งของรัฐสภาและอิซตานาเนอการา พระราชฐานของประมุขแห่งรัฐ กัวลาลัมเปอร์เริ่มก่อร่างขึ้นเป็นนิคมในปี 1857 ในฐานะเมืองที่เกิดขึ้นรองรับการขุดดีบุกในภูมิภาค และเป็นศูนย์กลางการปกครองของรัฐเซอลาโงร์ตั้งแต่ปี 1880 ถึง 1978 กัวลาลัมเปอร์เป็นเมืองหลวงของสหพันธรัฐมาลายาที่ซ่งต่อมาคือประเทศมาเลเซีย และคงเป็นศูนย์กลางของรัฐบาลส่วนบริหารและนิติบัญญัติจนของรัฐบาลกลางกระทั่งต้นปี 1999 ซึ่งได้ย้ายศูนย์กลางการปกครองไปยังปูตราจายา ในขณะที่องค์การทางการเมืองบางส่วนยังคงอยู่ในกัวลาลัมเปอร์
กัวลาลัมเปอร์เป็นหนึ่งในสามดินแดนสหพันธ์ของมาเลเซีย ตั้งอยู่ล้อมรอบด้วยรัฐเซอลาโงร์บนชายฝั่งตะวันตกตอนกลางของคาบสมุทรมาเลย์] นับตั้งแต่ทศวรรษ 1990 กัวลาลัมเปอร์เป็นที่จัดการแข่งขันกีฬาและเทศกาลวัฒนธรรมระกับนานาชาติมากมาย เช่น กีฬาจักรภพปี 1998 และซีเกมส์ 2017 กัวลาลัมเปอร์มีการพัฒนารุดหน้ามากในช่วงทศวรรษที่ผ่านมา เป็นที่ตั้งของอาคารแฝดที่สูงที่สุดในโลก คือ ตึกแฝดเปโตรนาส, สัญลักษณ์ของการพัฒนามาเลเซีย และเป็นที่ตั้งของเมอร์เดกา 118 อาคารสูงสุดอันดับสองของโลก
การคมนาคมในกัวลาลัมเปอร์มีทั้งระบบถนนที่ครอบคลุมและระบบขนส่งมวลชน อันประกอบด้วยเอ็มอาร์ที (MRT), แอลอาร์ที (LRT), โมโนเรล, รถไฟ, รถบัส และรถไฟเชื่อมต่อสนามบิน กัวลาลัมเปอร์เป็นหนึ่งในเมืองระดับแนวหน้าในแง่ของการท่องเที่ยวและการจับจ่ายซื้อของ ในปี 2019 กัวลาลัมเปอร์เป็นเมืองที่มีผู้เดินทางเข้ามามากที่สุดอันดับ 6 ของโลก และยังเป็นที่ตั้งของห้างที่ใหญ่ที่สุดในโลกสิบแห่ง
กัวลาลัมเปอร์อยู่อันดับที่ 70 ของโลก และอันดับที่ 2 ของเอเชียตะวันออกเฉียงใต้ในการจัดอันดับเมืองน่าอยู่อาศัยของอีคอโนมิสต์อินเทลลิเจนซ์ยูนิต กัวลาลัมเปอร์เป็นที่เก้าในกลุ่มประเทศ ASPAC และที่สองในเอเชียตะวันออกเฉียงใต้ในฐานะศูนย์กลางนวัตกรรมชั้นนำของโลกโดย KPMG ในปี 2021 และในปี 2020 ยังได้รับการแต่งตั้งเป็นเมืองหลวงหนังสือโลกโดยยูเนสโก